શું એવું શક્ય છે કે કોઈ વ્યક્તિ પ્રવાસ તો ટ્રેનના સ્લીપર કોચમાં કરે અને જ્યારે ઉતરાણ જનરલ ડબ્બામાંથી કરે ? આપનો જવાબ ચોક્કસ નામાં જ હશે . એવું કઈ રીતે શક્ય બને . આજકાલ તો સામાન્ય મધ્યમ વર્ગના લોકો પણ જનરલ ડબ્બાની ભીડથી બચવા રિઝર્વેશન ટિકિટ લઈને જ મુસાફરી કરે છે , ત્યારે આ તો રોહિતનો રાહુલ છે . એ વળી કઈ રીતે જનરલ ડબ્બામાં મુસાફરી કરે અને સાચે જ તેણે ચેન્નઈ એક્સપ્રેસ જેવી સુપરહિટ ટ્રેનમાં પ્રવાસ તો સ્લીપર કોચમાં જ કર્યો , પણ જ્યારે ઉતરાણ જનરલ ડબ્બામાંથી કર્યો . હવે આ ભૂલ કોણે કરી હશે ? અમે વાત કરી રહ્યાં છીએ ફિલ્મ ચેન્નઈ એક્સપ્રેસની કે જેના એક દૃશ્યમાં આટલો મોટો ગોટાળો દેખાઈ આવ્યો હતો . રોહિત શેટ્ટીની આ ફિલ્મમાં શાહરુખ ખાન અને દીપિકા પાદુકોણે હતાં અને ફિલ્મ તો સુપરિહટ રહી હતી , પરંતુ સ્લીપર કોચ - જનરલ કોચની આ ફની મિસ્ટેક ઉપર કદાચ કોઈનું ધ્યાન નહોતુ ગયું . શાહરુખ ખાન પોતાના પિતાની અસ્થિઓના વિસર્જન માટે ચેન્નઈ એક્સપ્રેસના સ્લીપર કોચમાં પ્રવાસ કરે છે . તે જ દરમિયાન તે દીપિકા પાદુકોણેને પણ હાથ દઈ ડબ્બામાં ખેંચી લે છે , પરંતુ જ્યારે તે દીપિકાના પિતાના ગામમાં ઉતરાણ કરે છે , ત્યારે તેમનો ડબ્બો જનરલ દર્શાવાય છે . આ તો શાહરુખની ધમાલ હતી , રજનીકાંત પણ આવી કમાલ કરવામાં પાવરઘા છે . રોબોટ ફિલ્મમાં રજનીકાંતની જે કારને ચિટ્ટી ડૅમેજ કરી નાંખે છે , તે બે મિનિટ બાદના દૃશ્યમાં ફરીથી નવી પેટી - પેક કાર બની જાય છે . એટલુ જ નહીં , રજનીકાંતની જ ફિલ્મ શિવાજી ધ બૉસમાં પણ કંઈક આવી જ કમાલ જોવા મળે છે . આપને વિશ્વાસ નથી થતો ? તો ચાલો આપને બતાવીએ ફિલ્મોની ફની મિસ્ટેક્સ :